प्रियंका चोपड़ा एक बार फिर से चर्चाओं में है। वह निक जोनस के साथ अपने अफेयर को लेकर काफी चर्चाओं में हैं। इन सब खबरों से भले ही प्रियंका इंकार कर रही हो और महज इन सब को अफवाह बता रहे हो। लेकिन इन दोनों की नजदीकियों से अब निक जोनस की एक्स गर्लफ्रेंड डेल्टा काफी दुखी हैं। खबरों के मुताबिक डेल्टा के करीबी दोस्त ने खुलासा किया है कि निक और प्रियंका की बढ़ती दोस्ती की वजह से उनका दिल टूट गया है।
बता दें कि 2011 में निक और डेल्टा एक-दूसरे के साथ काफी सीरियस रिलेशन में थे। लेकिन दोनों के बीच 2012 में दूरियां आ गई थी। डेल्टा को उम्मीद थी कि ये दूरी जल्द ही खत्म होगी। लेकिन प्रियंका और निक की नजदीकियां बढ़ने के बाद से डेल्टा की उम्मीद अब बिल्कुल खत्म हो गई है। डेल्टा ने प्रियंका के बारे में कहा, 'मैं प्रियंका से मुकाबला नहीं कर सकती क्योंकि उनके पास प्रिंस हैरी की वाइव, मेगन मर्कल जैसे दोस्त हैं।'
बता दें कि प्रियंका और निक की यह खास दोस्ती समय के साथ काफी बढ़ती हुई नजर आ रही है। साथ ही निक के भाई भी प्रियंका की तारीफ़ करते नजर आ चुके हैं। निक जोनस अमेरिकी सिंगर और गीतकार हैं और उनकी उनकी उम्र अभी महज 25 साल है। प्रियंका से उनकी मुलाकात टीवी शो क्वांटिको के दौरान एक कॉमन फ्रेंड के जरिए हुई थी।
खास बात है कि प्रियंका और निक जोनस दोनों की केमिस्ट्री आजकल सोशल मीडिया पर भी सुर्खियां बंटोर रही है। दोनों की सोशल मीडिया पर कमेंट केमिस्ट्री देखने लायक है। बताते चलें कि अमेरिकन सिंगर निक जोनस और प्रियंका का रिलेशन उस वक्त चर्चा में आया जब दोनों डिनर डेट पर साथ गए थे। इसके अलावा दोनों को पिछले दिनों ही अमेरिका स्थित एलए डोगर्स स्टेडियम में बेसबॉल मैच को एन्जोय करते हुए पाया गया था। जिसके बाद से दोनों के अफेयर की चर्चा ओर तेज हो गई थी।